Document ID: 32005D0420

KOMISIJAS LĒMUMS
(2005. gada 2. jūnijs),
ar ko groza 2003. gada Pievienošanās akta VIII pielikuma A papildinājumu attiecībā uz dažiem Latvijas piena, zivsaimniecības un gaļas nozares uzņēmumiem
(izziņots ar dokumenta numuru K(2005) 1609)
(Dokuments attiecas uz EEZ)
(2005/420/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu (1), un jo īpaši tā VIII pielikuma 4. nodaļas B iedaļas I apakšiedaļas 1. punkta d) apakšpunktu,
tā kā:
(1)
Latvijai piešķirts pārejas laiks attiecībā uz dažiem uzņēmumiem, kas uzskaitīti 2003. gada Pievienošanās akta VIII pielikuma A papildinājumā (2). Grozījumi minētajā papildinājumā izdarīti ar Komisijas Lēmumiem 2004/460/EK (3) un 2004/472/EK (4).
(2)
Latvija iesniegusi deklarāciju, kurā teikts, ka daži piena, zivsaimniecības un gaļas nozares uzņēmumi ir pabeiguši pārkārtošanās procesu un pilnībā atbilst Kopienas tiesību aktiem. Turklāt daži uzņēmumi ir pārtraukuši darbību.
(3)
Tādēļ ir lietderīgi grozīt 2003. gada Pievienošanās akta VIII pielikuma A papildinājumu. Tomēr skaidrības labad šis papildinājums ir jāaizstāj.
(4)
Pastāvīgā pārtikas aprites un dzīvnieku veselības komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
2003. gada Pievienošanās akta VIII pielikuma A papildinājumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2005. gada 2. jūnijā

Labels: 17
7
0
6
18
15